La Casa Municipal de la Cultura acull 'Un crimen perfecto', representació teatral del clàssic de Hitchcock
13 de novembre 2018

![](/media/f43lxfdp/75_c_uncrimenperfecto_01.jpg)  
  

Este divendres, 16 de novembre, la companyia valenciana Noir Productions pujarà a l'escenari de la Casa Municipal de Cultura (el Port de Sagunt) a les 21.30 hores la seua obra de teatre _Un crimen perfecto_, emmarcada dins del cicle Novembre Negre. Esta és una adaptació teatral del popular film dirigit per Alfred Hitchcock en 1954. La representació, de 90 minuts de durada, es realitzarà en castellà i el preu de l'entrada es 9 euros.

  

Existix el crim perfecte? Londres, anys 50. Tony, tennista retirat viu a costa de la xicoteta fortuna de Margot, la seua dona; estes circumstàncies l’espenten a fantasiejar amb una nova vida en la qual Margot no forma part, però sí els seus diners i l'assegurança de vida d'ella en cas de defunció. Tony trama un pla perfecte per a desfer-se de la seua dona. La seua ment metòdica i la seua vanitat no li permeten pensar en cap fracàs; però ha oblidat un xicotet detall...

  

Els intèrprets de l'obra són Rosa López, Jaime Vicedo, Darío Torrent, José Doménech i Raquel Ortells. La direcció i adaptació dels textos és a càrrec d’Iria Márquez.

*   [](http://www.facebook.com/sharer.php?u=https://aytosagunto.es/va/actualitat/la-casa-municipal-de-la-cultura-acull-un-crimen-perfecto-representacio-teatral-del-classic-de-hitchcock/ "Facebook")
*   [](http://twitter.com/share?url=https://aytosagunto.es/va/actualitat/la-casa-municipal-de-la-cultura-acull-un-crimen-perfecto-representacio-teatral-del-classic-de-hitchcock/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-casa-municipal-de-la-cultura-acull-un-crimen-perfecto-representacio-teatral-del-classic-de-hitchcock/ "Linked In")
*   [](mailto:?body=https://aytosagunto.es/va/actualitat/la-casa-municipal-de-la-cultura-acull-un-crimen-perfecto-representacio-teatral-del-classic-de-hitchcock/)